Бертолт Брехт
Моят брат бе смел летец

Превод от немски: Венцеслав Константинов, —

chitanka.info

Моят брат бе смел летец —

Щом заповед пристигна тук,

Той бързо куфара си стегна

И отлетя на юг.

Моят брат е завоевател,

В страната ни е теснота —

Да се сдобием със земица

Е стара наша мечта.

И брат ми завзе парче земя

В Сиера де Гуадарама —

Два метра и двадесет дълго,

На дълбочина и два метра няма.

1937

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.